cyanic-selkie/wikianc huggingface dataset:
বুলাবুলি
বুলাবুলি (বা ভোলাভুলি নামেও অভিহিত) হচ্ছে সুরমা-কুশিয়ারা উপত্যকা তথা সিলেট অঞ্চলের একটি প্রাচীন লোক উৎসব।
উদযাপন
হিন্দু সম্প্রদায়ের কাছে ভোলাভুলিকে ধর্মীয় অনুষ্ঠান মনে করা হলেও এটি হিন্দু-মুসলিম সবাই সমানভাবে পালন করে থাকেন। ভোলাভুলির অন্যতম আকর্ষণ ছিল- এক বাড়ি থেকে অন্য বাড়িতে গিয়ে কলা গাছের পাছল (পাতা ছড়ানো ডাল) দিয়ে মানুষের ভোলা ছাড়ানো। তখন ভোলা ছাড়ানোর সময় সিলেটি ভাষায় কিছু ছড়া গাওয়া হতো, যা লোকমুখে এখনো প্রচলিত: ভোলা ছাড়, ভুলি ছাড় বার মাইয়া পিছা ছাড়। ভাত খাইয়া লড়চড় পানি খাইয়া পেঠ ভর। খাইয়া না খাইয়া ফোল হাজার টাকার মূল। আবার বাঁশ ও খড় দিয়ে মানুষের মত একটি ‘ভোলা’ তৈরি করে সন্ধ্যায় ছেলে-মেয়েরা একত্রিত হয়ে এই ভোলায় আগুন ধরিয়ে দিত। এ সময় বলা হতো- ভোলা পুড়, ভুলি পুড় মশা মাছি বাইর-হ টাকা পয়সা ঘর-ল সংসারের জঞ্জাল দূর-হ!
ভোলাভুলি সম্পর্কে বিশিষ্ট লোক গবেষক কামিনী কুমার রায়ের উদ্বৃতি দিয়ে ড. ওয়াকিল আহমদ বলেন- "কার্তিক সংক্রান্তির সন্ধ্যায় খড়কুটা দিয়ে মানুষের মত একটা মূর্তি তৈয়ার করিয়া উহার মাথায় ধূপ, সরিষা, শুকনা পাটপাতা ও কয়েকটা মশা-মাছি রাখিয়া আগুন ধরাইয়া দেওয়া হয়। তার পর একজন সেই জ্বলন্ত মূর্তিটিকে লইয়া চতুর্দিকে দৌঁড়ায়, আর চিৎকার করিয়া বলে- 'ভালা আইয়ে- বুরা যায়, মশা-মাছির মুখ পোড়া যায়। দো! দো! দো!"
মেগান ইয়াং
মেগান লিন ইয়াং (Megan Lynne Young; জন্ম: ২৭ ফেব্রুয়ারি, ১৯৯০) ফিলিপিনো আমেরিকান সুন্দরী, অভিনেত্রী ও মডেল। তিনি মিস ওয়ার্ল্ড ফিলিপাইন খেতাব জয় করেন। পরবর্তীতে ২০১৩ সালে ইন্দোনেশিয়ার বালিতে অনুষ্ঠিত মিস ওয়ার্ল্ড প্রতিযোগিতার ৬৩তম আসরে মিস ওয়ার্ল্ডের মুকুট লাভ করেন।  তিনিই হচ্ছেন প্রথম ফিলিপিনা, যিনি মিস ওয়ার্ল্ডের শিরোপা জয় করেছেন। বর্তমানে তিনি এবিএস-সিবিএন’স স্টার ম্যাজিকের সদস্য। বিশিষ্ট অভিনেত্রী লরেন ইয়াংয়ের বড় বোন তিনি।
প্রারম্ভিক জীবন
ফিলিপিনো মা ও আমেরিকান বাবার সন্তান মেগান যুক্তরাষ্ট্রের ভার্জিনিয়া এলাকার আলেকজান্দ্রিয়ায় জন্মগ্রহণ করেন। দশ বছর বয়সে ফিলিপাইনের ওলঙ্গাপো সিটিতে পরিবারের সাথে চলে যান। তিনি তৃতীয় রিজিওনাল সায়েন্স হাই স্কুল থেকে মাধ্যমিক শিক্ষা সমাপণ করেন। বর্তমানে তিনি সুবিক বে ফ্রিপোর্ট জোনে অবস্থিত ডি লা সালে-কলেজ অব সেন্ট বেনিল্ডে ডিজিটাল ফিল্ম মেকিং বিষয়ে প্রশিক্ষণ নিচ্ছেন।
সুন্দরী প্রতিযোগিতায় অংশগ্রহণ
১৮ আগস্ট, ২০১৩ তারিখে সুন্দরী নির্ধারণী রাতে তাকে মিস ওয়ার্ল্ড ফিলিপাইন খেতাবে ভূষিত করা হয়। ২৩ বছর বয়সী অভিনেত্রী মেগান অন্য ২৪জন প্রতিযোগীদের মধ্যে সেরার মর্যাদা পান। এছাড়াও তিনি আরও ৬টি বিশেষ পুরস্কার লাভ করেন। শুরু থেকেই তাকে ২০১১ সালের মিস ওয়ার্ল্ড ১ম রানার আপ গুয়েনদোলিন রুয়াইজ এবং ২০১২ সালের মিস ওয়ার্ল্ডের শীর্ষ ১৫-তে অংশগ্রহণকারী কুইনরিচ রেহমানের পদাঙ্ক অনুসরণ করবেন বলে ধারণা করা হয়েছিল।
ইন্দোনেশিয়ায় অবতরণের পর শুরু থেকেই তাকে মিস ওয়ার্ল্ড মুকুটধারীদের অন্যতম সম্ভাব্য দাবীদার হিসেবে গণ্য করা হচ্ছিল। অতঃপর ১৯৫১ সালের পর প্রথম ফিলিপিনো হিসেবে মিস ওয়ার্ল্ডের খেতাব বিজয়ী হন। বিশ্বের ১২৬টি দেশের শীর্ষস্থানীয় প্রতিযোগীদের মধ্যে তিনি সেরা হিসেবে নির্বাচিত হন। প্রাথমিক পর্বেও তিনি টপ মডেল প্রতিযোগিতায় বিজয়ী হন, মাল্টিমিডিয়া চ্যালেঞ্জে চতুর্থ এবং বিচ বিউটিতে পঞ্চম স্থান অধিকার করেন। এছাড়াও ইয়াং মিস ওয়ার্ল্ড এশিয়া প্রতিযোগিতায় এশিয়া মহাদেশ থেকে মহাদেশীয় সুন্দরী হিসেবে শীর্ষস্থানীয় র‌্যাঙ্কপ্রাপ্ত হন।
ফ্রিজিয়া
ফ্রিজিয়া (Frisia) উত্তর-পশ্চিম ইউরোপে উত্তর সাগরের তীরে অবস্থিত একটি ঐতিহাসিক অঞ্চল। এটি বর্তমান নেদারল্যান্ডসের অধিকাংশ এলাকা, জার্মানির উত্তর-পশ্চিমের কিছু অংশ এবং ফ্রিজীয় দ্বীপপুঞ্জ নিয়ে গঠিত ছিল। ফ্রিজীয় নামের একটি জার্মানীয় জাতি প্রাগৈতিহাসিক যুগে এই অঞ্চলে বাস করত এবং তাদের নামেই এই অঞ্চলের নামকরণ। ফ্রিজিয়ার ছিল নিজস্ব ভাষা ও সংস্কৃতি। এগুলি এখনও কিছু কিছু এলাকায়, যেমন নেদারল্যান্ডসের ফ্রিসলান্ড প্রদেশে ধরে রাখা হয়েছে। এই নিম্নভূমি অঞ্চলটি প্রায়ই সাগরের জোয়ারে প্লাবিত হত, এবং ফ্রিজীয়রা ঐতিহাসিকভাবে মনুষ্যনির্মিত মাটির ঢিবির উপর বসবাস করত।
খ্রিস্টীয় ১ম শতকে ফ্রিজিয়া ও রোমান সাম্রাজ্যের মধ্যে চুক্তি সম্পাদিত হয়। ৪৭৬ সালে রোমান সাম্রাজ্যের পতনের পর ফ্রিজিয়া কিছুকাল অ্যাঙ্গল ও স্যাক্সন নামের জার্মান জাতিদের অধীনে ছিল; ফ্রিজিয়া এই জাতি দুইটির গ্রেট ব্রিটেন দ্বীপে যাওয়ার পথে পড়েছিল। ফ্রিজীয় ভাষাতে এই অ্যাংলো-স্যাক্সন প্রভাব এখনও রয়ে গেছে। ৭৮৫ সালে ফ্রিজিয়াকে কারোলিঙ্গীয় সাম্রাজ্যের অন্তর্গত করে নেওয়া হয় এবং এলাকার অধিবাসীরা ধীরে ধীরে খ্রিস্টধর্মে ধর্মান্তরিত হতে শুরু করে। তবে ফ্রিজিয়া সাম্রাজ্যের অন্তর্ভুক্ত হলেও যথেষ্ট স্বায়ত্বশাসন বজায় রাখে। এর পরবর্তী শতাব্দীগুলিতে অঞ্চলটি তিনটি ভাগে ভাগ হয়ে যায়। পূর্ব ফ্রিজিয়া অঞ্চলটি মূলত গ্রোনিঙেন শহর থেকে পরিচালিত হত, এবং শহরটি উট্রেশ্‌টের বিশপের অধীন ছিল। পূর্ব প্রুশিয়ার একাংশ পরে প্রুশিয়ার অংশ করে নেওয়া হয়। পশ্চিম ফ্রিজিয়া হল্যান্ডের কাউন্টদের নিয়ন্ত্রণে চলে আসে, আর মধ্য ফ্রিজিয়া মোটামুটি স্বাধীন থাকে। মধ্যযুগে ফ্রিজিয়ার অধিবাসীদের স্বাধীন জীবনযাপনের জন্য অঞ্চলটি পরিচিত লাভ করে, কেন না সেসময় ইউরোপের বেশির ভাগ অংশে সামন্ততন্ত্র প্রচলিত ছিল।
১৬শ শতকের শুরুর দিকে ফ্রিজিয়ার বেশির ভাগ অংশ পবিত্র রোমান সম্রাট ৫ম চার্লসের অধীনে চলে আসে। তিনি আবার উত্তর-পশ্চিম ইউরোপে হাবসবুর্গ রাজবংশের স্পেনীয় সম্পত্তিগুলির সাথে ফ্রিজিয়াকে মিলিয়ে দেন। হাবসবুর্গ রাজবংশ প্রশাসনিক ভাষা হিসেবে ফ্রিজীয় ভাষার মর্যাদা বাতিল করে দেয়। ১৬শ শতকের বাকী সময় ধরে এখানে প্রোটেস্টান্ট সংস্কার সংঘটিত হয়। ফ্রিজীয়রা রোমান ক্যাথলিক স্পেনীয় হাবসবুর্গ শাসনের বিরুদ্ধে বিপ্লবে অংশ নেয়। ১৫৭৯ সালে ফ্রিজিয়া উট্রেশ্‌টের ইউনিয়নে যোগ দেয়, যা পরবর্তী ওলন্দাজ প্রজাতন্ত্রে পরিণত হয়।
বর্তমানে ফ্রিজীয়রা নেদারল্যান্ডসে বাস করলেও তারা সেখানকার একটি বিশিষ্ট সাংস্কৃতিক গোষ্ঠী। তাদের মুখের ফ্রিজীয় ভাষা একটি পশ্চিম জার্মানীয় ভাষা এবং ওলন্দাজ ভাষার চেয়ে ইংরেজি ভাষার সাথে এর বেশি মিল দেখতে পাওয়া যায়। ওলন্দাজ প্রজাতন্ত্রের অংশে পরিণত হবার পর ফ্রিজীয় সাহিত্য গড়ে তোলার অনেক চেষ্টা করা হলেও ১৯শ শতকের আগ পর্যন্ত এগুলিতে তেমন ফল হয়নি। আধুনিকায়নের বিরুদ্ধে ফ্রিজীয় সাহিত্য ও অন্যান্য ফ্রিজীয় সাংস্কৃতিক বৈশিষ্ট্য ধরে রাখার তাগিদে বিংশ শতাব্দীতে ফ্রিজীয় জাতীয়তাবাদের উত্থান ঘটে। বর্তমানে নেদারল্যান্ডসের ফ্রিসল্যান্ড অঞ্চলে ফ্রিজীয় সংস্কৃতির শক্ত অবস্থান লক্ষ্য করা যায়; সেখানে ফ্রিজীয় ভাষা একটি সরকারী ভাষা হিসেবে স্বীকৃত।
ওয়াজ নদী
ওয়াজ (Oise) পশ্চিম ইউরোপের একটি নদী। নদীটি দক্ষিণ বেলজিয়ামের আর্দেন অঞ্চল থেকে উৎপন্ন হয়ে মোটামুটি দক্ষিণ-পশ্চিম দিকে ফ্রান্সের নর, এন, ওয়াজ, ভাল-দোয়াজ এবং ইভলিন দেপার্ত্যমঁগুলির মধ্য দিয়ে প্রবাহিত হয়ে পোঁতোয়াজ শহরের কাছে সেন নদীর সাথে মিলিত হয়েছে। নদীটি ৩৪১ কিলোমিটার দীর্ঘ। ১ম বিশ্বযুদ্ধে ওয়াজ নদীতে ফরাসি সেনারা ব্যাপক আক্রমণের শিকার হয় এবং জার্মানরা এখানেই বিজয়ের জন্য সর্বশেষ বড় প্রচেষ্টা চালায়।
জীবননগর
জীবননগর নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
২০০৮ গ্রীষ্মকালীন অলিম্পিকে সাঁতার – পুরুষদের ২০০ মিটার ফ্রিস্টাইল
২০০৮ গেমসে যোগ্যতা অর্জনের মাপকাঠি ছিল ১:৪৮.৭২সেকেন্ড(A মান) এবং ১:৫২.৫৩সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব রেকর্ড গড়া হয় সেগুলি নিচে দেওয়া হল।
তিওয়ানাকু সভ্যতা
তিওয়ানাকু সভ্যতা (স্পেনীয় - Tiahuanaco বা Tiahuanacu) হল প্রাক্‌-কলম্বীয় আমেরিকার এক অন্যতম গুরুত্বপূর্ণ সভ্যতা। দক্ষিণ আমেরিকার বলিভিয়ার পশ্চিমাংশে এর বিকাশ ঘটেছিল। ঐতিহাসিকদের মতে এরা ছিল ইনকাদের সবচেয়ে গুরুত্বপূর্ণ পূর্বসূরী। তিতিকাকা হ্রদ তীরবর্তী এই সভ্যতার সবচেয়ে গুরুত্বপূর্ণ প্রত্নতাত্ত্বিক নিদর্শন পাওয়া গেছে বলিভিয়ার রাজধানী লা পাজ থেকে পশ্চিমে দেসাখুয়াদেহো যাওয়ার রাস্তায় লা পাজ থেকে ৭২ কিলোমিটার দূরে তিওয়ানাকু নামক স্থানে। আন্দিজ পর্বতের সুউচ্চ আলতিপ্লানো উচ্চভূমিতে অবস্থিত এই অঞ্চল সমুদ্রপৃষ্ঠ থেকে প্রায় ১২৬০০ ফুট বা ৪০০০ মিটার উঁচু। ১৫৪৯ খ্রিষ্টাব্দে স্পেনীয় বিজেতা (কনকিস্তাদোর) পেদ্রো সিয়েজা দে লেওন ইনকাদের শক্তিকেন্দ্র কুলিয়াসুয়ু খুঁজে বের করতে গিয়ে ঘটনাচক্রে তিওয়ানাকুতে এই সভ্যতার ধ্বংসাবশেষ আবিষ্কার করে ফেলেন। মনে করা হয় এই শহরই ছিল এই সভ্যতার প্রশাসনিক প্রধান শহর। অন্তত পাঁচশো বছর এই শহরকে কেন্দ্র করে এই সভ্যতার শাসনব্যবস্থা বজায় ছিল বলে মনে করা হয়। ২০০০ সাল থেকে এই শহর ইউনেস্কো দ্বারা বিশ্ব ঐতিহ্যবাহী স্থান হিসেবে ঘোষিত হয়েছে।
প্রত্নতাত্ত্বিক অনুসন্ধানে জানা গেছে, তিওয়ানাকু শহর সংলগ্ন অঞ্চলে সুপ্রাচীন সময় থেকেই মানুষের বসতি স্থাপিত হয়েছিল। প্রথম দিকে এটি ছিল একটি ছোট্ট কৃষিভিত্তিক গ্রাম। কিন্তু ৩০০ খ্রিস্টপূর্বাব্দ থেকে ৩০০ খ্রিষ্টাব্দের মধ্যে এই অঞ্চল একটি উল্লেখযোগ্য ধর্মীয় কেন্দ্রে পরিণত হয়। এরপর তাকে কেন্দ্র করেই একটি শক্তিশালী রাজ্যের বিস্তার ঘটে, তিওয়ানাকু যার প্রশাসনিক কেন্দ্রে পরিণত হয়। ৬০০ - ৯০০ খ্রিষ্টাব্দের মধ্যে এই সভ্যতা তার বিকাশের চূড়ান্ত স্তরে পৌঁছয় বলে মনে করা হয়। এইসময় বর্তমান বলিভিয়ার পশ্চিম অংশ থেকে এই সভ্যতা পশ্চিমে দক্ষিণ পেরু, উত্তর চিলি, ও উত্তর-পশ্চিম আর্জেন্তিনাতেও ছড়িয়ে পড়ে।
পালং পনির
পালং পনির একটি ভারতীয় খাবার। এটি পালং শাকের লেই ও পনির দিয়ে তৈরি করা হয়। পালং শাককে হিন্দি, মারাঠি, গুজরাটি এবং অন্যান্য ভারতীয় ভাষায় পালক বলা হয়।
তিওয়ানাকু সভ্যতা
মূলত কৃষিকে ভিত্তি করেই এই সভ্যতার বিকাশ ঘটেছিল। চাষের জন্য এরা তিতিকাকা হ্রদ সংলগ্ন নিচু জমির মধ্যে কিছু অংশ উঁচু করে কৃষিজমি তৈরি করে। এই উঁচু জমিগুলোর মাঝখানে কিছুটা জল বাঁধাই থেকে যায়। তার ফলে জমি যে জল পায়, তাতে দেখা গেছে এই ধরনের জমি অতি উচ্চ ফলনশীলে পরিণত হয়। আবার এই জলে একই সাথে মাছও চাষ করা যায়। আবার চারদিকের নিচু থেকে যাওয়া ডোবা জমি যাতায়াতের জন্য জলপথ হিসেবেও ব্যবহৃত হয়। এই সভ্যতার স্থাপত্য শিল্পও সত্যিই চোখে পড়ারই মতো। তিওয়ানাকু শহরে নানা পর্যায়ে অসংখ্য নির্মাণকার্য চলেছিল। এদের মধ্যে বেশ কটির ধ্বংসস্তূপ আমাদের সময় পর্যন্ত টিকে রয়েছে। এদের মধ্যে প্রধান হল একটি পিরামিড - আকাপানা, বারো ফুট উঁচু একটি সূর্যতোরণ, একটি তিনশো ফুট লম্বা বড় বড় দরজাসহ পাথরের পাঁচিল ঘেরা উঠোন - কালাসাসায়া, প্রভৃতি।
পালং পনির
পালং পনির এবং শাক পনির এই দুটি শব্দ কখনও কখনও রেস্তোরাঁগুলিতে পরস্পর পরিবর্তনযোগ্যভাবে ব্যবহৃত হয়। সাধারণভাবে শাক পনির কিন্তু পালং পনির থেকে আলাদা। শাক পনিরে অন্যান্য সবুজ শাক যেমন, সরিষার শাকও থাকে। সেখানে পালং পনিরে শুধুমাত্র পালং শাকই থাকে। ভারতীয় উপমহাদেশের রাস্তার পাশের রেস্তোরাঁগুলি যেগুলি সাধারনত 'ধাবা' নামে বেশি পরিচিত সেই সব রেস্তোরাঁগুলিতে বেশিরভাগ মানুষই পালং পনিরের স্বাদ নিতে ভীড় করেন। এর অন্যতম কারণ হলো এই সব রেস্তোরাঁগুলি পালং পনির জন্য বিশেষভাবে পরিচিত। পালং পনির পুষ্টিতে ভরপুর একটি খাবার। পালং শাক পুষ্টিগুণসম্পন্ন এর সঙ্গে পুষ্টিযুক্ত পনির মেশানোর ফলে এই খাবারের পুষ্টিগুণ বেড়ে যায়।
তিওয়ানাকু সভ্যতা
একাদশ শতাব্দী নাগাদ এই সভ্যতার পতনের সূচনা ঘটে। দ্বাদশ শতাব্দীর প্রথম অর্ধেই তাদের শাসন ভেঙে পড়ে। তবে ধর্মীয় ও প্রশাসনিক কেন্দ্র হিসেবে তাদের শহরগুলির ধ্বংসাবশেষ আজও ইনকা-পূর্ব আন্দীয় সভ্যতাগুলির উৎকর্ষের জাজ্জ্বল্যমান নিদর্শন হিসেবেই দাঁড়িয়ে রয়েছে।
পালং পনির
প্রস্তুতি
পালং পনির তৈরির জন্য প্রথমে পালং শাক সিদ্ধ করে চটকে পালং শাকের লেই প্রস্তুত করা হয়। তারপর এতে টুকরো টুকরো করে কাটা টমেটো এবং পেঁয়াজ ভাজা মেশানো হয়। পনিরের ভাজা টুকরোগুলি এরপর ঐ মিশ্রণে যোগ করা হয়। পালং পনিরে সাধারণত আদা, রসুন, টমেটো, গরম মসলা, হলুদ, লঙ্কার গুঁড়ো এবং জিরা মশলা হিসাবে দেওয়া হয়ে থাকে।
পরিবেশন
thumb|পালং পনির পালং পনির সাধারণত আটার রুটি, নান, পরোটা, ভুট্টার রুটি বা সেদ্ধ ভাতের সঙ্গে গরম অবস্থায় পরিবেশন করা হয়। ঐতিহ্যগতভাবে খাবারের থালার পাশে কাঁচা পেঁয়াজ সহকারে পালং পনির পরিবেশন করা হয়ে থাকে। সাম্প্রতিক বছরগুলিতে পালং পনিরের রন্ধনশৈলীতে কিছু বৈচিত্র্যও এসেছে। যেমন জুলাই ২০২০ সালে ব্যাঙ্গালোর-ভিত্তিক একজন ফুড ব্লগার পালং পনির ইডলির এক বৈচিত্র্যপূর্ণ রন্ধনশৈলী পোস্ট করেছিলেন। উত্তর এবং দক্ষিণ ভারতীয় খাবারের এই রকম অস্বাভাবিক সংমিশ্রণ সম্পর্কে এই পালং পনির ইডলির বৈচিত্র্য থালিটি টুইটার এবং ইনস্টাগ্রামে নতুন ধরনের কথোপকথনের জন্ম দিয়েছে। ২০২০ সালের সেপ্টেম্বরে মাসে ভিয়েতনাম ভিত্তিক পিৎজা ৪পি নামে এক সংস্থা আন্তর্জাতিক শান্তি দিবসের সম্মানে অনন্য এক বৈচিত্র্যপূর্ণ পিৎজা তৈরি করেছেন। এই পিৎজাটির বৈচিত্রগুলির মধ্যে একটি ছিল পালং পনির-চাপলি কাবাব পিৎজা যা ভারত ও পাকিস্তানের মধ্যে শান্তির প্রতীক হিসাবে মনে করা হয়।
বার বার দেখো
বার বার দেখো (Look Again and Again; बार बार देखो) হলো ২০১৬ সালের একটি ভারতীয় হিন্দি ভাষার রোমান্টিক চলচ্চিত্র। এই চলচ্চিত্রটি পরিচালনা করেছেন নিত্যা মিশ্রা, তিনি এই চলচ্চিত্রের মাধ্যমে বলিউডে অভিষেক করেছেন। এই ছবির প্রধান চরিত্রে অভিনয় করেছেন ক্যাটরিনা কাইফ এবং সিদ্ধার্থ মালহোত্রা।
এই চলচ্চিত্রটি ২০১৬ সালের ৯ সেপ্টেম্বর ভারতে মুক্তি পায়।
সঙ্গীত
এই ছবির সঙ্গীত পরিচালনা করেছেন অমল মালিক, অর্ক, বাদশাহ, জাস্লিন রয়্যাল এবং বিলাল সাইদ ২০১৬ সালের ২৭ জুলাই এই ছবির প্রথম গান "কালা চশমা" প্রকাশিত হয়। ২০১৬ সালের ৩ আগস্ট এই ছবির সম্পূর্ণ অ্যালবাম প্রকাশিত হয়।
পুলস্ত্য
হিন্দু পুরাণ অনুসারে, পুলস্ত্য (তামিল: புலத்தியர், সংস্কৃৃত: पुलस्त्य) ছিলেন ব্রহ্মার দশ মানষপুত্র তথা দশ প্রজাপতির একজন৷ আবার তিনিই ছিলেন প্রথম মন্বন্তরের সপ্তর্ষির (সাতজন মহাঋষি) একজন৷
মহাভারত অনুসারে, রাক্ষসকুল এবং কিন্নরকুল উভয়ই ছিলে মুনি পুলস্ত্যেরই সন্তান৷
পুরাতাত্ত্বিক নিদর্শন
শ্রীলঙ্কার পোলোনারুয়া অঞ্চলে মাটি খনন করে গ্রানাইট পাথরের তৈরী একটি মানবমূর্ত্তি পাওয়া যায়৷ প্রাথমিক ভাবে ঐতিহাসিকগণ মূর্তিটিকে প্রথম পরাক্রমবাহু বলে আন্দাজ করলেও পরে তা পুলস্ত্য মুনির মূর্তি বলে অনুমান করা হয়৷ এই মূর্তির যে রাজা পরাক্রমবাহুর নয়, তা অধ্যাপক সেনারথ পরাণবিতান প্রমাণ করেন৷ এটি ছাড়া পুলস্ত্য মুনির অন্যকোনো মূর্তি, খোদাই, চিত্র বা কারুকার্য সিংহল দ্বীপে এখনো অবধি পাওয়া যায় নি৷
পৌরাণিক সাহিত্যে উল্লেখ
তার পুত্র ছিলন ঋষি বিশ্রবা এবং বিশ্রবাপুত্র অর্থাৎ তার পৌত্ররা ছিলেন ধনদেবতা কুবের এবং রামায়ণে প্রধান খলচরিত্র রাবণ ইত্যাদি৷ যক্ষরাও পুলস্ত্য মুনির ঔরসজাত বলে মনে করা হয় পুলস্ত্য মুনি ঋষি কর্দমের নবকন্যার মধ্যে একজনকে পত্নী হিসাবে গ্রহণ করেন, যিনি হবির্ভূ নামে পরাচিত ছিলেন৷ পুলস্ত্যপুত্র বিশ্রবার দুই পত্নী ছিলেন যথা দেববর্ণিনী এরং নিকষা৷ দেববর্ণিনীর পুত্র কুবের হলেন ধনদেবতা এবং নিকষা পুত্র রাবণ, কুম্ভকর্ণ ও বিভীষণ ছিলেন রাক্ষস এছাড়া তার শূর্পণখা নামে একটি রাক্ষসী কন্যাও ছিলো৷
মণ্ডল (উপাধি)
মণ্ডল একটি উপাধি ও বংশকে নির্দেশ করে। সাধারাণত বাংলাদেশ, ভারত ও নেপালে এই উপাধির ব্যবহার প্রচলিত। এই পাতায় মণ্ডল সম্পর্কীয় নামসমূহের তালিকা দেয়া হয়েছে:
রাসায়নিক সাম্যাবস্থা
থাম্ব|রাসায়নিক সাম্যাবস্থায় দুটি প্রজাতির ঘনত্বের তুলনায় সময়ের প্লট
রাসায়নিক সাম্যাবস্থা হল রাসায়নিক প্রক্রিয়ার এমন একটি পরিস্থিতি যাতে বিক্রিয়ক ও উৎপাদের পরিমাণের মাত্রা অপরিবর্তিত থাকে। সাধারণত এমন পরিস্থিতির সৃষ্টি হয় যখন সম্মুখ বিক্রিয়ার গতিবেগ, পশ্চাৎ বিক্রিয়ার গতিবেগের সমান থাকে। এ অবস্থায় সম্মুখ ও বিপরীত বিক্রিয়ার হার শূন্য না হলেও অর্থাৎ বিক্রিয়া বন্ধ না থাকলেও বিক্রিয়ক ও উৎপাদ একই পরিমাণে তৈরি হওয়ার জন্য এদের স্থির বলে মনে হয়। এ প্রক্রিয়াটিকে গতিশীল সাম্যাবস্থা বা (Dynamic equilibrium)বলে।কেননা এ সময় প্রকৃত অর্থে বিক্রিয়া সংগঠিত হতে থাকে।
রাসায়নিক বিক্রিয়ার ক্ষেত্রে যখন বিক্রিয়কসমূহ একসাথে মিশিয়ে কোন পাত্রে রাখা হয় (এবং প্রয়োজনে উত্তাপ দেয়া হয়), তখন সবটুকু বিক্রিয়ক উৎপাদে পরিণত হয় না। কিছু সময় পর (যে সময়ের পরিমাণ সেকেন্ডের দশ লক্ষ ভাগের এক ভাগ হতে পারে অথবা মহাবিশ্বের বয়সের চেয়েও অনেক বেশি হতে পারে) তারা এমন একটি বিন্দুতে এসে পৌঁছাবে যখন একটি নির্দিষ্ট পরিমাণ বিক্রিয়ক একটি নির্দিষ্ট পরিমাণ উৎপাদের সাথে সহাবস্থান করবে।
সূচনা
গুল্ডবার্গ এবং ভাগে (১৮৬৫), বারথোলেটের ধারণার পরিপ্রেক্ষিতে ভরক্রিয়ার সূত্র নীতির প্রস্তাব করেন।। তা হল:
যেখানে A, B, S ও T হল সক্রিয় ভর, অর্থাৎ প্রতি লিটার দ্রবণে পদার্থটির যত মোল দ্রবীভূত থাকে তা এবং k+ ও k− হল হার ধ্রুবকসমূহ. যেহেতু সম্মুখ ও পশ্চাৎবর্তী হার সমান: এবং হার ধ্রুবকের অনুপাও সমান, যা সাম্য ধ্রুবক বা বিক্রিয়ার সাম্যাংক হিসেবে পরিচিত. ধারণা মতে, উৎপাদসমূহ লব গঠন করে। দূর্ভাগ্যজনক হলেও সত্য যে, ভরক্রিয়ার সূত্র কেবল একধাপ বিক্রিয়ার জন্য প্রযোজ্য এবং সাধারণভাবে প্রযোজ্য নয় কেননা হার সমীকরণগুলো সাধারণত stoichiometry অনুসরণ করে না। সম্মুখ ও বিপরীত দিকের অনুপাতের সাম্যতা এর একটি প্রয়োজনীয় উপকরণ, যদিও এটিই সাম্যাবস্থা ঘটার কারণ ব্যাখ্যার জন্য যথেষ্ট নয়।
এই ডিরাইভেশনের ব্যর্থতা ব্যতীত, বিক্রিয়ার সাম্য ধ্রুবক একটি ধ্রুবকই বটে যা বিভিন্ন বিক্রিয়ক উপাদানের কার্যাবলী থেকে স্বাধীন, অবশ্য এটি তাপমাত্রার উপর নির্ভরশীল যা ভাণ্ট হফ সমীকরণ এ পরিলক্ষিত হয়। বিক্রিয়ায় প্রভাবক যুক্ত করলে তা সম্মুখ ও বিপরীত বিক্রিয়াকে সমানভাবে প্রভাবিত করে ফলে সাম্য ধ্রুবকে এর কোন প্রভাব দেখা যায় না। প্রভাবক দুটি বিক্রিয়াকেই গতি দান করবে এবং এর ফলে সাম্যাবস্থায় পৌছার গতিকে ত্বরান্বিত করবে। যদিও দৃষ্টিগোচর সাম্যাবস্থা কনসেনট্রেশন ধ্রুবক থাকে, তারপরও বিক্রিয়াসমূহ মলিকিউলেও সংগঠিত হয়ে থাকে। উদাহরণস্বরুপ, ইথানোয়িক এসিড পানিতে মিশ্রিত করে ইথানয়েট এবং হাইড্রোনিয়াম আয়ন তৈরির ক্ষেত্রে:
একটি প্রোটন ইথানোয়িক এসিডের অণু থেকে লাফিয়ে পানির মলিকিউলে চলে যেতে পারে এবং তা থেকে ইথানোয়িক আয়নে চলে গিয়ে আরেকটি ইথানোয়িক এসিডের অণু তৈরি করতে পারে এবং ইথানোয়িক এসিডের পরিমাণ অপরিবর্তিত রাখতে পারে। এটি গতিশীল সাম্যাবস্থার আরেকটি উদাহরণ। সাম্যাবস্থাসমূহ, অন্যান্য তাপগতিবিদ্যা মতে, পরিসাংখিক ঘটনা, যা মাইক্রোস্কোপিক আচরণের গড়।
লা শাতেলীয়ে নীতি একটি প্রয়োজনীয় নীতিমালা যা সাম্যাবস্থার উপর বিক্রিয়ার নিয়ামক পরিবর্তনের প্রভাব বিশ্লেষণ করে। ''যদি একটি গতিশীল সাম্যাবস্থাকে তার নিয়ামক পরিবর্তনের মাধ্যমে প্রভাবিত করা হয়, তবে সাম্যাবস্থার অবস্থান এমনভাবে বদলে যাবে যাতে নিয়ামক পরিবর্তনের প্রভাব প্রশমিত হয়''। যেমন: অতিরিক্ত S যোগ করলে তা বেশি পরিমাণ উৎপাদ তৈরি করবে এবং সিস্টেমটি তখন বিপরীতমুখী বিক্রিয়ার হার ত্বরান্বিত করে সাম্যাবস্থাকে পিছন দিকে ঠেলে দেবে (যদিও সাম্য ধ্রুবকের মান অপরিবর্তিত থাকবে।
২০১৬ নাসিরনগর সাম্প্রদায়িক সহিংসতা
২০১৬ সালের নাসিরনগরের সাম্প্রদায়িক সহিংসতায় ৩০ অক্টোবর নাসিরনগর উপজেলায় ইসলামিক উগ্রপন্থীদের দ্বারা সংখ্যালঘু হিন্দু সম্প্রদায়ের উপর হামলা হয়েছিল। ৩০এ অক্টোবর ২০১৬-তে এক হিন্দু জেলে রসরাজ দাস দ্বারা ইসলামের বিরুদ্ধে পোস্ট করার অভিযোগ করে এই হামলা করা হয়। এতে ১৯টি মন্দির হামলার শিকার হয় এবং প্রায় ৩০০টি বাড়ি ভাঙচুর ও ১০০ জনের উপরে হিন্দু আহত হয়।
হামলা
ধর্মীয় অনুভূতিতে আঘাতের অভিযোগ করে ২০১৬ সালের ‘খাঁটি আহলে সুন্নাত ওয়াল জামাত’ নাসিরনগর ডিগ্রি কলেজ মোড়ে বিক্ষোভ ও সমাবেশের ডাক দেয়।  এই সমাবেশ থেকে হিন্দুদের উপর হামলা করা হয়। আটটি হিন্দু পাড়াতে প্রায় তিনশোটি বাড়ি-ঘর, মন্দির, দেব-দেবীর মূর্তি ,আসবাব, প্রণামি বাক্স ভাঙচুর করা হয়। টেলিভিশন,মূল্যবান জিনিসপত্র,টাকাপয়সা লুট করা হয়। অর্ধশতাধিক নারী-পুরুষকে এই হামলায় আহত হয়। রসরাজের বাড়িতে ভাংচুর করা হয় । মহাকাল পাড়ার গৌর মন্দিরের সেবায়েত শংকর সেন গুরুতর আহত হন । গৌর মন্দিরের পুরোহিত নরেন্দ্র প্রভুকে মারধর করা হয়। পশ্চিম পাড়ার জগন্নাথ মন্দির, নমশূদ্র পাড়ার কালীবাড়ি মন্দির, মহাকাল পাড়ার শিবমন্দির, দুর্গামন্দির, শীলপাড়ার লোকনাথ মন্দির, দত্তপাড়ার দত্তবাড়ি মন্দির, সূত্রধরপাড়ার কালীমন্দির,শ্রীশ্রী আনন্দময়ী কালী মন্দিরসহ ১৫টি মন্দির ও দুই শতাধিক বাড়িঘরে হামলা-ভাঙচুর ও লুটপাট চালানো হয়। ৪ নভেম্বর আবার হামলা করা হয় নাসিরনগরের হিন্দুদের উপরে। স্থানীয় এমপি ও তৎকালীন মৎস্য ও পানিসম্পদ মন্ত্রী মোহাম্মদ ছায়েদুল হক দ্বারা হিন্দুদের নিয়ে কটু মন্তব্যও এর জন্য়‌ দায়ী । এই ঘটনায় আওয়ামী লীগ নেতারা উস্কানি দিয়েছে ।    এই ঘটনার 'মাস্টারমাইন্ড' ছিল আওয়ামী লীগের  হরিপুর ইউনিয়নের চেয়ারম্যান দেওয়ান আতিকুর রহমান আঁখি। এছাড়া আওয়ামী লীগের পূর্বভাগ ইউনিয়নের  চেয়ারম্যান হাবিবুর রহমানের ভাই মো. আক্তার মিয়া ও নাসিরনগর সদর ইউনিয়নের চেয়ারম্যান আবুল হাসেম এতে জড়িত ছিল।
হামলার পরে
নাসিরনগরে হামলার ঘটনায় মোট আটটি মামলা হয় । একটি মামলার তদন্ত করে গোয়েন্দা বিভাগ। বাকি ছয়টি মামলার তদন্ত করে নাসিরনগর থানার পুলিশ। দুই হাজারেরও বেশি আসামি সনাক্ত করা হয়। যাদের মধ্যে ১২৬ জনকে গ্রেপ্তার করে আদালতে পাঠায় পুলিশ। ফরেনসিক রিপোর্ট অনুসারে রসরাজ দাসের মোবাইল থেকে ধর্ম অবমাননাকর ছবি আপলোড করা হয় নি। ফরেনসিক রিপোর্ট পাওয়ার পর ২০১৭ সালের ১৬ জানুয়ারি আদালত রসরাজকে অন্তর্বর্তীকালীন জামিন দেয়। অথচ তিনি এখনও এ মামলার আসামি। এখনও তিনি আদালতে হাজিরা দেন । পুলিশ আদালতে এই মামলার প্রতিবেদন দেয় নি। ২০১৭ সালের ৫ জানুয়ারি ঢাকার ভাটারায় আতিকুর রহমান আঁখিকে গ্রেপ্তার করে পুলিশ।  আতিকুর রহমান আঁখি ২০১৭ সালের ৬ নভেম্বর উচ্চ আদালত থেকে জামিন পায় ।
প্রতিক্রিয়া
এই হামলায় নিন্দা জানায় বাংলাদেশ হিন্দু, বৌদ্ধ ও খ্রিষ্টান ঐক্য পরিষদ। এর সাধারণ সম্পাদক রানা দাশগুপ্ত বিবৃতিতে বলেন -
এটি বিচ্ছিন্ন কোনো ঘটনা নয়। সাম্প্রদায়িকতার বিরুদ্ধে সরকারের জিরো টলারেন্সের নীতির প্রতি চ্যালেঞ্জ জানিয়েছে এই ঘটনা।
তিনি এর সাথে জড়িতদের বিরুদ্ধে ব্যবস্থার দাবি করেন। আওয়ামী লীগের আতিকুর রহমান আঁখি এই ঘটনার মাস্টারমাইন্ড হওয়ায় দেশজুড়ে সমালোচিত হয় আওয়ামী লীগ। ২০১৭ সালের ২৩ জানুয়ারি আতিকুর রহমান আঁখি স্থানীয় সরকার, পল্লী উন্নয়ন ও সমবায় মন্ত্রণালয় দ্বারা ইউনিয়ন পরিষদ থেকে সাময়িকভাবে বরখাস্ত হয়। কিন্তু পরে বরখাস্তের আদেশ প্রত্যাহার করে নিজের পদে ফিরে সে। সহিংসতায় যুক্ত আতিকুর রহমান আঁখি, মো. আক্তার মিয়া ও আবুল হাসেমকে  ২০২১ সালের ১২  অক্টোবর ইউপি নির্বাচনে চেয়ারম্যান পদে আওয়ামী লীগ মনোনয়ন দেয়। সমালোচনার মুখে পড়ে আওয়ামী লীগর ১৩ অক্টোবর  আবুল হাসেম ও আতিকুর রহমান আঁখির মনোনয়ন বাতিল করে ।
সহায়ক জিপিএস
থাম্ব|320x320পিক্সেল| অ্যাসিস্টেড জিপিএস অ্যাসিস্টেড জিপিএস বা অগমেন্টেড জিপিএস (সাধারণত এ-জিপিএস বলা হয় (ইংরেজিতে A-GPS অথবা aGPS)) একটি সিস্টেম যা প্রায়শই প্রারম্ভিক কার্যকারিতা উন্নত করে। যেমন, একটি স্যাটেলাইট-ভিত্তিক পজিশনিং সিস্টেম জিপিএস-এর টাইম-টু-ফার্স্ট-ফিক্স (টিটিএফএফ)। জিপিএস-সক্ষম সেলুলার ফোনগুলির সাথে এ-জিপিএস ব্যাপকভাবে ব্যবহৃত হয়, কারণ মার্কিন যুক্তরাষ্ট্র এফসিসির ৯১১ প্রয়োজনীয়তার মাধ্যমে জরুরি ফোন প্রেরণের জন্য সেল ফোন অবস্থানের ডেটা উপলব্ধ করার জন্য এর বিকাশ ত্বরান্বিত হয়েছিল।
বর্ণনা
স্বতন্ত্র/স্ব-শাসক জিপিএস ডিভাইসগুলি কেবলমাত্র উপগ্রহের তথ্যের উপর নির্ভর করে। কিন্তু এ-জিপিএস সংযুক্ত যন্ত্রগুলো যখন স্যাটেলাইট সিগন্যালের খারাপ অবস্থার মধ্যে থাকে তখন গুণমান এবং যথার্থতার জন্য সেল টাওয়ারের ডেটা ব্যবহার করে অবস্থান নিশ্চিত করে। অস্বাভাবিক দুর্বল সংকেত অবস্থায়, উদাহরণস্বরূপ শহরাঞ্চলে স্যাটেলাইট সংকেতগুলি একাধিক প্রচার পথ অনুসরণ করতে পারে যেখানে সংকেতগুলি কাঠামো ছেড়ে যায় বা আবহাওয়া সংক্রান্ত পরিস্থিতি বা গাছের ছাউনিতে দুর্বল হয়ে পড়ে। কিছু স্বতন্ত্র জিপিএস নেভিগেটর এ রকম খারাপ অবস্থায় ব্যবহৃত স্যাটেলাইট সিগন্যাল ফ্র্যাকচারের কারণে কোনও অবস্থান ঠিক করতে পারে না এবং উপগ্রহ থেকে ভাল সিগন্যাল না পাওয়া পর্যন্ত অপেক্ষা করতে থাকে। একটি সাধারণ জিপিএস ইউনিট এই সমস্যার সমাধান করতে এবং সঠিক অবস্থান সরবরাহ করতে সক্ষম হতে ১২.৫ মিনিট (জিপিএস পঞ্জিকা এবং এফেমারাইডগুলি ডাউনলোড করার জন্য প্রয়োজনীয় সময়) সময় লাগতে পারে।
একটি সহায়ক জিপিএস সিস্টেম বাহ্যিক ডেটা ব্যবহার করে এই সমস্যা সমাধান করতে পারে। এই সিস্টেমটির ব্যবহার ব্যবহারকারীর জন্য ব্যয়বহুল হতে পারে। বিল প্রদানের ক্ষেত্রে, নেটওয়ার্ক সরবরাহকারীরা প্রায়শই এটিকে ডেটা অ্যাক্সেস হিসাবে গণনা করেন এবং ট্রাফিকের উপর নির্ভর করে বিলের পরিমাণ তৈরি করে।
সুনির্দিষ্টভাবে বলতে গেলে, এ-জিপিএস বৈশিষ্ট্যগুলি বেশিরভাগ ক্ষেত্রেই একটি ইন্টারনেট নেটওয়ার্ক বা কোনও আইএসপি (বা সিএনপি, সিপি বা মোবাইল-ফোন ডিভাইস ব্যবহারকারীদের ক্ষেত্রে সেলুলার নেটওয়ার্ক সরবরাহকারী ডেটা পরিষেবার সাথে সংযুক্ত) এর সংযোগের উপর নির্ভর করে। কেবলমাত্র একটি এল ১ ফ্রন্ট-এন্ড রেডিও রিসিভার সহ একটি মোবাইল (সেল ফোন, স্মার্ট ফোন) ডিভাইস এবং কোনও জিপিএস অধিগ্রহণ, ট্র্যাকিং এবং পজিশনিং ইঞ্জিন কেবল তখনই কাজ করে যখন কোনও আইএসপি বা সিএনপিতে ইন্টারনেট সংযোগ থাকে এবং যেখানে অবস্থান নির্ধারণ ডিভাইস নিজেই অফবোর্ডে গণনা করে। এটি কোনও কভারেজ বা ইন্টারনেট সংযোগ (বা সিএনপি পরিষেবা কভারেজ এরিয়া ক্ষেত্রে নিকটস্থ বেস ট্রান্সসিভার স্টেশন (বিটিএস) টাওয়ার) নেই এমন স্থানে কাজ করে না। এই সুবিধাগুলো ছাড়া সাধারণত সিএনপি দ্বারা সরবরাহকৃত এ-জিপিএস সার্ভারের সাথে সংযোগ স্থাপন কর যায় না। অন্যদিকে জিপিএস চিপসেটযুক্ত একটি মোবাইল ডিভাইসের কোনও অবস্থান নির্ণয়ে জিপিএস ডেটা ক্যাপচার এবং প্রক্রিয়াজাতকরণের জন্য কোনও ডেটা সংযোগের উপুর নির্ভর করে না, কেননা এটি সরাসরি জিপিএস উপগ্রহ থেকে ডেটা গ্রহণ করে এবং নিজেই কোনও অবস্থান নির্ধারণ করতে সক্ষম। তবে ডেটা সংযোগের উপলব্ধতা মোবাইল ডিভাইসে জিপিএস চিপের কার্যকারিতা উন্নত করতে সহায়তা করে থাকে।
সহায়তা নিচের দুটি বিভাগে ভাগ করা যায়:
অতিরিক্ত সুবিধা হিসাবে, মোবাইল স্টেশন সহায়তা বাস্তবায়নে কোনও জিপিএস রিসিভারের জন্য প্রয়োজনীয় প্রসেসিং এবং সফটওয়্যারকে সহায়ক সার্ভার দ্বারা বেশিরভাগ কাজ ভারমুক্ত করে হ্রাস করা যেতে পারে।
একটি সাধারণ এ-জিপিএস-সক্ষম রিসিভার এ-জিপিএস তথ্যের জন্য সহায়ক সার্ভারের সাথে যোগাযোগ করতে ডেটা সংযোগ (ইন্টারনেট বা অন্য) ব্যবহার করে। যদি এটিতে স্বয়ংক্রিয় জিপিএসও থাকে তবে এটি একক স্বাধীন জিপিএস ব্যবহার করতে পারে যা টাইম-টু-ফার্স্ট-ফিক্স-এর জন্য মাঝে মাঝে ধীর হয় তবে এটি নেটওয়ার্কের উপর নির্ভর করে না এবং তাই ডেটা-ব্যবহারের ব্যয় ছাড়া নেটওয়ার্ক সীমার বাইরেও কাজ করতে পারে। কিছু এ-জিপিএস ডিভাইসে স্বতন্ত্র বা স্বয়ংক্রিয় জিপিএসে ফিরে যাওয়ার কোন বিকল্প পথ থাকে না।
অনেক মোবাইল ফোন ওয়াই-ফাই পজিশনিং সিস্টেম এবং সেল-সাইট মাল্টিলেটারেশন এবং কখনও কখনও একটি হাইব্রিড পজিশনিং সিস্টেম এবং অন্যান্য অবস্থানসহ এ-জিপিএস পরিষেবাগুলিকে একত্রিত করে।
উচ্চ-সংবেদনশীল জিপিএস হলো একটি জোটযুক্ত প্রযুক্তি যা এই কয়েকটি বিষয়কে এমনভাবে সম্বোধন করে যাতে অতিরিক্ত অবকাঠামোর প্রয়োজন হয় না। তবে এ-জিপিএসের মত জিপিএস রিসিভার কিছু সময়ের জন্য বন্ধ থাকলে উচ্চ সংবেদনশীল জিপিএস তাৎক্ষণিকভাবে কোনও সংশোধন করতে পারে না যেখানে এটা এ-জিপিএসের মূল।
মৌলিক ধারণা
একক জিপিএস প্রায় ৩০-৪০ সেকেন্ডের মধ্যে প্রথম অবস্থান সরবরাহ করে। বর্তমান অবস্থান গণনা করতে একটি স্ট্যান্ডেলোন জিপিএসের উপগ্রহের কক্ষপথের তথ্য প্রয়োজন হয়। স্যাটেলাইট সিগন্যালের ডেটা রেট প্রতি সেকেন্ডে কেবল ৫০ বিট, একারণে উপগ্রহ থেকে সরাসরি এফেমারাইডস এবং প্যানিজের মতো অরবিটাল তথ্যগুলি ডাউনলোড করতে সাধারণত দীর্ঘ সময় নেয় এবং এই তথ্য আদান-প্রদানের সময় যদি উপগ্রহ সংকেত হারিয়ে যায় তবে তা বাতিল হয় এবং একক সিস্টেমটিকে আবার শুরু থেকে শুরু করতে হয়। এ-জিপিএসে নেটওয়ার্ক অপারেটর একটি এ-জিপিএস সার্ভার এবং জিপিএস ডেটার জন্য একটি ক্যাশ সার্ভার স্থাপন করে। এই এ-জিপিএস সার্ভারগুলি উপগ্রহ থেকে অরবিটাল তথ্য ডাউনলোড করে এটি ডাটাবেসে সংরক্ষণ করে। একটি এ-জিপিএস-সক্ষম ডিভাইস এই সার্ভারগুলির সাথে সংযোগ স্থাপন করে মোবাইল-নেটওয়ার্ক রেডিও ধারক যেমন জিএসএম, সিডিএমএ, ডাব্লুসিডিএমএ এবং এলটিই বা ওয়াই-ফাই বা লোরা এর মতো অন্যান্য রেডিওয়ার ব্যবহার করে এই তথ্য ডাউনলোড করতে পারে। সাধারণত এই ধারক ডেটা স্থানান্তর হার বেশি হয়, তাই অরবিটাল তথ্য ডাউনলোড করতে সময় কম লাগে।
কাজের ধরন
এ-জিপিএসের দুটি অপারেশন পদ্ধতি রয়েছে:
মানদন্ড
এ-জিপিএস প্রোটোকলগুলি পৃথক দুটি প্রমিত সংস্থা 3 জিপিপি এবং ওপেন মোবাইল অ্যালায়েন্স (ওএমএ) দ্বারা সংজ্ঞায়িত আবস্থান প্রোটোকলের অংশ।
প্যাকেট সুইচড নেটওয়ার্কের অবস্থানের প্রোটোকলকে সমর্থন করার জন্য ওএমএ দ্বারা সংজ্ঞায়িত। ব্যবহারকারী প্লেন প্রোটোকলগুলির দুটি প্রজন্ম সংজ্ঞায়িত করা হয়েছে।।
ফাতেমা সানা
ফাতেমা সানা (জন্ম: ৮ নভেম্বর ২০০১) একজন পাকিস্তানি নারী ক্রিকেটার। তিনি পাকিস্তান জাতীয় মহিলা ক্রিকেট দলের একজন ডান হাতি মধ্যম দ্রুত বোলার। পাকিস্তানের স্থানীয় ক্রিকেট দল করাচি উইমেন্স ক্রিকেটে একসময় খেলতেন তিনি।
তালচুম
কোরিয়ান মুখোশ নৃত্যনাট্যগুলি কেবল মুখোশধারী নর্তকদের দ্বারা সম্পাদিত নাচ নয় বরং মুখোশধারী চরিত্রগুলিকে মানুষ, প্রাণী এবং কখনও কখনও অতিপ্রাকৃত প্রাণীদের চিত্রিত করে উল্লেখযোগ্য নাটকীয় বিষয়বস্তুতে অন্তর্ভুক্ত করে। এই লোকনাট্যগুলি কনফুসিয়ান-সাহিত্যিক ইয়াংবানের প্রতি নিম্নবর্গের দ্বারা অনুভূত হতাশাকে প্রতিফলিত করে, সাধারণ মানুষের সাথে পরবর্তী আচরণের কারণে, সাধারণ মানুষের জীবনকে দেখায় এবং সামাজিক সমস্যাগুলি যেমন সন্ন্যাসীরা দ্বারা তাদের নিয়ম কানুন উপেক্ষা করা এবং পুরুষ দ্বারা তাদের পুরানো স্ত্রীকে ত্যাগ করা।
ইতিহাস
তালচুম, কোরিয়ান গ্রামগুলিতে শামানিক আচার-অনুষ্ঠানের অংশ হিসাবে উদ্ভূত হয়েছিল যা বাড়ি এবং গ্রামগুলিকে পরিষ্কার করতে, সুরক্ষা এবং ভাল ফসল দেওয়ার জন্য বিবর্তিত হয়েছিল। এটি তখন জনপ্রিয় বিনোদনের একটি রূপ হয়ে ওঠে। এটি একবার গোরিওর সময় দরবারে পরিবেশিত হয়েছিল, অফিস অফ মাস্কড-ড্যান্স ড্রামা/মুখোশ-নাচ নাটক দপ্তর (স্যান্ডে তোগাম) এই জাতীয় নৃত্যগুলি তত্ত্বাবধান করত এবং এই নৃত্যগুলি রাজকীয় ভোজসভায় পরিবেশিত হতে থাকতে পারে। অফিসটি অবশ্য যোসেওন এর সময় বিলুপ্ত করা হয়.
থিম এবং বৈশিষ্ট্য
মুখোশ নৃত্য নাটকগুলি মৌলিক বৈশিষ্ট্যের ভাগের সাথে সম্পর্কিত, যদিও তারা অঞ্চল এবং অভিনয়শিল্পী অনুসারে যথেষ্ট পরিবর্তিত হয়।  তাদের মৌলিক বিষয়বস্তু হল ভূত-প্রথা, আচার-অনুষ্ঠান, ব্যঙ্গ-বিদ্রুপ, মানুষের দুর্বলতার প্যারোডি, সামাজিক কুফল এবং সুবিধাভোগী শ্রেণি।  তারা ধর্মত্যাগী বৌদ্ধ ভিক্ষু, অধঃপতিত উচ্চ শ্রেণীর পুরুষ এবং শামানদের উপহাস করে দর্শকদের কাছে আবেদন করে।  আরেকটি জনপ্রিয় থিম হল একটি বৃদ্ধ স্ত্রী এবং একটি প্রলোভনসঙ্কুল উপপত্নীর মধ্যে দ্বন্দ্ব।  আঞ্চলিক ভিন্নতার সাথে, মুখোশ নৃত্য নাটকটি সাধারণত প্রথম পূর্ণিমা, বুদ্ধের জন্মদিন (석가탄신일), চতুর্থ চাঁদের অষ্টম তারিখে, দানো উৎসব (Dano Festival) (단오) এবং (Chuseok) চুসক উৎসবের বেশিত হত।  বিভিন্ন উৎসব রাজ্যের অনুষ্ঠানে বা বৃষ্টির  প্রার্থনা করার জন্য আচার-অনুষ্ঠানে সঞ্চালিত হতে পারে। দর্শকদের উত্সাহী অংশগ্রহণ কোরিয়ান মুখোশ নৃত্য নাটকের সবচেয়ে উল্লেখযোগ্য বৈশিষ্ট্য। একটি  অনুষ্ঠানের শেষের দিকে অভিনেতা এবং দর্শকদের মধ্যে সামান্য পার্থক্য থাকে, কারণ তারা দৃঢ় নৃত্যে যোগ দেয় এবং এটি একটি সমাপ্তিতে নিয়ে আসে।
পদ্ধতি
মুখোশ নাচ মূলত সাত ভাগে বিভক্ত।
প্রথম প্রধানের (상좌, Sang-Jwa) নৃত্য হল চার দেবতা (사신도, 四神圖), যার অর্থ 'ভূতদের তাড়ানো' সম্বন্ধে একটি ধর্মীয় নৃত্য।
দ্বিতীয় বিভাগে আটটি সন্ন্যাসী নৃত্য রয়েছে, যেটি হল প্রথম এবং দ্বিতীয় বিপগনোরি (beopgonori)।  মন্দ সন্ন্যাসী নৃত্য নিজেকে ক্ষয়প্রাপ্ত দেখায়, যথাক্রমে সম্পাদকীয় এবং নৃত্যের সাথে নিজেকে পরিচয় করিয়ে দেয়।  বেপগনোরি(beopgonori) একজন পুরুষ এবং একজন মহিলার গলায় একটি আইন স্কুল দিয়ে তাদের পোশাক খুলে নেওয়ার বিষয়ে একটি রসিকতা বলে। আজকাল, বেপগনোরি (beopgonori) অদৃশ্য হয়ে গেছে।
তৃতীয় বিভাগটি হল একটি সদাং নৃত্য (사당춤, Sadang dance) যা সাতজন কারূ (거사, Geo-sa) দ্বারা পরিবেশিত হয় এবং এটি জাঁকজমকের সাথে সজ্জিত একটি মন্দিরে উপস্থিত হয়। যখন একজন বিধবাকে উপহাস করার জন্য মাজার থেকে বের করে দেওয়া হয়, এই সাতজন মিলে একটি কৌতুকপূর্ণ গান গায়।
চতুর্থ অধ্যায় হলো অভিজ্ঞ নাচের (কোরিয়ান ভাষায় 노장춤, No-Jang)। এই নাচে সমু নামের (소무, So-moo) একজন উপপত্নী যিনি একজন বৌদ্ধ সন্ন্যাসীর ব্যাঙ্গ করেন যিনি একজন জীবিত বুদ্ধের স্বরূপ হিসাবে প্রশংসিত।
ষষ্ঠ অধ্যায়তে প্রদানত তিন জন ইয়াংবান (উচ্চ শিক্ষিত মানুষ) ভাইয়ের কথা বলা হয়েছে, সেই বাজি এবং সেই ইয়াংবান, সঙ্গে ইয়াংবান নাচ। নতুন বাসস্থান চয়ন করার খেলার মাধ্যমে, সিযোজিগি (' একটি কবিতা লেখা ', 시조짓기), পাজা নোরি ( সংযুক্ত কিংবা আলাদা হানজার মাধ্যমে একটি কবিতা তৈরি করা, 파자놀이), এবং চুইববলি ধরা ( 'একজন ব্যক্তি যে জনগণের সম্পত্তি আত্মসাৎ করয়েছে তাকে ধরা ', 취발이). এই নাটকের মাধ্যমে, মালট্টকি ( ' একটি মুকুট ', 말뚝이),  কবিতার ব্যবহার করে এবং ব্যাঙ্গকে ব্যবহার করা হয় সেই ইয়াংবানদের তিরষ্কার করার জন্য।
সপ্তম অধ্যায়তে ইয়ং-গাম (영감, ' একজন বৃদ্ধ মানুষ বা নিচু পদের কর্মচারী ') এবং মি - য়াল - হাল - মি (미얄할미) - এর মিলন হয়, যারা কোলাহলপূর্ণ নাচের সময়ে বিভক্ত হয়ে গিয়েছিলেন এবং তারা ঝগড়া করেছিল উপপত্নীর ঘরের জন্য, যেটি তিনি তাদের কিনে দিয়েছিলেন এবং ইয়ং - গাম, মি - য়াল কে পিটিয়ে মেরে ফেলেছিল। একজন বৃদ্ধ মানুষ যার নাম নামগাং তার আগমন হয় এবং তিনি একজন ওঝাকে ডাকেন জিন - ওগউই (진오귀굿) আচার সম্পন্ন করার জন্য। শেষ অনুষ্ঠান দেখায় যে মুখোশ নাচের সৃষ্টি হয়েছে গুট (굿, কোরিয়ায় প্রচলিত একধরনের আচার অনুষ্ঠান) থেকে, যা প্রদর্শন করে কর্মী সমপ্রদায়ের বিপদ এবং বহু বিবাহের কারণে পুরুষের নারীর ওপরে অত্যাচার।
অনুষ্ঠানের জায়গা
এই অনুষ্ঠানের উপযুক্ত জায়গা হলো যেখানে অনেক সংখ্যক দর্শক একত্রিত হতে পারবে। দর্শক মঞ্চের দিকে প্রায় একটি বৃত্তের আকারে দেখতে পাবে, কিন্তু মঞ্চের ওপরে কিছুই থাকে না শুধু মঞ্চের একটি দিকে একটা ঘর যাকে গেবক - ছেঅং বলা হয়, যেখানে অভিনয়কারী তাদের পোশাক এবং মুখোশ পরিবর্তন করেন। মঞ্চটি দাড়ানোর জায়গা সমান উচুঁ এবং একদম সমতল, বোংসান তালছুম দাড়ানোর জায়গাকে আরো উচুঁ করে দেয়। কারণ হল চিলে-ছাদে দর্শকের প্রবেশের পরিবর্তে বণিকদের সেখানে খাবার বিক্রি করা।
শৈলী
মুখোশ নৃত্যনাটক দেশের সব প্রান্ত থেকে প্রচারিত হয়েছে। কোরিয়াতে প্রায় তেরো রকমের মুখোশ নৃত্যনাট্য রয়েছে- হোয়াংহেদো প্রদেশের হেসো শৈলী যেমন বোংসান তালছুম[6], গাংনিয়ং তালছুম, উনয়ুল তালছুম; গিয়ংগী- দো প্রদেশের য়াংযু বিয়লসানদে, সোংপা সানদে নোলি মুখোশ নৃত্য; গিয়ংসাংনাম-দো প্রদেশের সুয়ং য়াউ, দোঙনে য়াউ, গাসান ওগো য়ান্দে, তংইয়ং ওগোয়ান্দে, গোসং ওগোয়ান্দে; গিয়ংসাংবুক দো প্রদেশের হাহো বিয়লসিংগুট তালনোরী; গাংওন প্রদেশের গাংনং গান্নো গামইয়ন'গুক মুখোশ নৃত্য; এবং নামসাদাং (উত্তরাঞ্চলের পুরুষ ভ্রমণকারীদের বিনোদনমূলক দল) দতবোগিছুম মুখোশ নৃত্য। এইগুলির মধ্যে বোংসান তালছুম এবং হাহো বিয়লসিংগুট বর্তমানে সবথেকে বেশি পরিচিত ও জনপ্রিয়।
ইয়ংনো (영노)
একটি দানব, যার খাদ্য পচা ইয়াংবান। কিছু নাটিকায় দেখা যায় যে, এরকম ১০০টি ইয়াংবান খেতে পারলে এই প্রাণীগুলো স্বর্গে যেতে পারে।
বিবি (비비)
ইয়ংনো এর এক প্রজাতি, তারা বি-বি শব্দ করে। তাদের একটি মানবদেহের উপর একটি দৈত্যের শির থাকে।
জাংজামারী (장자마리)
জলীয় প্রেত। তারা বেশ মোটাসোটা হয়, বিভিন্ন যন্ত্রপাতি বাজায় এবং সারা শরীরে সামুদ্রিক শৈবাল লেপ্টে থাকে। এরা উর্বরতার প্রতীকও হতে পারে।
গাংনং গান্নো গাময়ন'গুকে এরা উর্বরতার এবং গ্ৰীষ্মকালে বীজ বপনের সাথে জড়িত থাকে, এবং ধানের চারা অথবা সামুদ্রিক শৈবালের সাজে, পোড়া মাটির রঙের বস্ত্র পরে তারা নাচে।
জুজী (주지)
জুজী বড্ড আশ্বর্য এক প্রাণী। তাদের দেখতে খুব ছোট মাথাওয়ালা পাখি অথবা সিংহাকৃতি মাথার মতো। এক যুগ্ম চারিদিকে লাফিয়ে বেড়ায়। এই যুগ্মের নৃত্য উর্বরতার প্রতীক হিসেবে চিহ্নিত করা হয়। অথচ, সিংহ নৃত্যটি অশুভ আত্মাদের তাড়ানোর জন্য বলেই অনুমান করা হয়।
প্রভাত সঙ্গীত
প্রভাত সঙ্গীত হল প্রভাতরঞ্জন সরকার রচিত গান সংগ্রহ, যা একটি নতুন ভোর বা প্রভাত-এর গান হিসাবে পরিচিত।  প্রভাত রঞ্জন সরকার ১৯৮২ সাল থেকে ১৯৯০ সালে তার মৃত্যু পর্যন্ত মোট আট বছরে গান ও সুরসহ ৫,০১৮ টি গান রচনা করেন।  যদিও বেশিরভাগ গান বাংলা ভাষায় রয়েছে, কিছু হিন্দি, ইংরেজি, সংস্কৃত, উর্দু, মগাহি, মৈথিলি এবং অঙ্গিকা ভাষায় লেখা হয়েছে। প্রভাত সঙ্গীতকে  ঠাকুর পরবর্তী ঘরানার গান বলে মনে করা হয়। গানের কবিতা প্রেম, রহস্যবাদ, ভক্তি, নব্যমানবতাবাদ ও বিপ্লবের উপাদান প্রকাশ করে এবং গানগুলি পূর্ব ও পশ্চিম উভয় গীতিকারের শৈলীর বিস্তৃত বর্ণমালা উপস্থাপন করে।
ব্যুৎপত্তি
বাংলা ভাষায়, প্রভাতে (ক) (প্রভাত - ) শব্দের আর্থ ভোর বা সকাল। সঙ্গীত (ক)(সঙ্গীত - ) এছাড়াও শব্দের বানান সংগীত (ক) (সংগীত - ) যার আর্থ গান। এইভাবে, প্রভাত (ক)  সঙ্গীত(ক) বা প্রবাত (ক)  সংগীত (ক) এটমোলজিক্যালি অর্থ "সকালে গান" আথবা ভোরের গান। এটি "একটি নতুন ভোরের গান" হিসাবেও ব্যাখ্যা করা হয়েছে। ব্যুত্পত্তি-এর অপ্রাসঙ্গিক, প্রভাত (ক) সুরকারের নাম, প্রকাশ করে এবং গুলিকে "প্রভাত রঞ্জন সরকারের গান" বলে।
রচনা, সংগ্রহ এবং মুক্তি
পি আর সরকার ভারতের দেওঘরে অবস্থানকালে প্রথম প্রভাত সঙ্গীত "বন্ধু হে, নিয়ে চলো " ১৪ সেপ্টেম্বর ১৯৮২ সালে রচনা করেছেন। ২১শে অক্টোবর ১৯৯০ সালে তার মৃত্যু পর্যন্ত তিনি গান রচনা অব্যাহত রেখেছিলেন। এই আট বছরে তিনি গান এবং সুুরসহ মোট ৫,০১৮ টি প্রভাতী সঙ্গীত রচনা করেছিলেন, এর মধ্যে প্রায় সবই বাংলা ভাষায়।   শেষ প্রভাত  সঙ্গীত  "আমরা গড়ে নোব গুরুকুল" তার মৃত্যুর একদিন আগে ১৯৯০ সালের ২০ অক্টোবর রচনা করেছিলেন।
পি আর সরকার ১৯৯৫ সালে আনন্দ মার্গ সংগঠন তৈরি করেছেন এবং ১৯৭৩ দ্বারা আনন্দ মার্গ প্রকাশনা প্রতিষ্ঠিত হয় পি আর সরকারের রচনাগুলি অনুবাদ ও তার বিতরণের সরকারের সংক্রান্ত কাজের জন্য। বহুভাষিক ইংরেজি / বাংলা সংস্করণটি ১৯৯৩ সালে প্রকাশিত হয় এবং ইংরেজিতে নির্বাচিত দুটি ছোট ছোট ভলিউম প্রকাশিত হয়। আরেকটি গান মার্গ- অধিভুক্ত গ্রুপ, রেনেসাঁ শিল্পী এবং লেখক সমিতি (রাও) দ্বারা  নির্বাচিত গানের বেশ কিছু পারফরম্যান্স এবং রেকর্ডিং স্পনসর করেছে। এই পারফরমেন্স যেমন শিল্পী যুক্ত আছেন তারা হলেন-  আচার্য তত্ত্বাবদানন্দ অবধূত, আচার্য প্রিয়শিবনান্দ অবধূত, মাধুরী চট্টোপাধ্যায়, শ্রীকান্ত আচার্য অরুন্ধতী হোম চৌধুরী, রামকুমার চট্টোপাধ্যায়, অশ্বিনী দেশপান্ডে, রশিদ খান, কবিতা কৃষ্ণমূর্তি, মনোজ কুমার, বিথাল রাও শ্রুতি সাদোলিকার, হৈমন্তী শুক্লা, শ্রীরাধা বন্দ্যোপাধ্যায়, আকাশে উদুপা, সাধনা সরগম, শ্রেয়া ঘোষাল এবং সনু নিগম।
২০১৪-১৫ দক্ষিণ আফ্রিকা ক্রিকেট দলের অস্ট্রেলিয়া সফর
দক্ষিণ আফ্রিকা ক্রিকেট দল ২-২৩ নভেম্বর, ২০১৪ তারিখ পর্যন্ত অস্ট্রেলিয়া সফর করে। সফরে দলটি অস্ট্রেলিয়া ক্রিকেট দলের বিপক্ষে তিনটি টুয়েন্টি২০ আন্তর্জাতিক ও পাঁচটি একদিনের আন্তর্জাতিকে অংশ নেয়।
চট্টগ্রাম ইউরিয়া সার কারখানা স্কুল ও কলেজ
চট্টগ্রাম ইউরিয়া সারকারখানা স্কুল ও কলেজ চট্টগ্রাম জেলায় অবস্থিত চট্টগ্রাম ইউরিয়া সার কারখানার অধীনে পরিচালিত একটি শিক্ষাপ্রতিষ্ঠান। এটি চট্টগ্রামের আনোয়ারা থানার রাংগাদিয়ায় চট্টগ্রাম ইউরিয়া সার কারখানার কলোনীর ভিতরে অবস্থিত। ১৯৮৮ সালে প্রতিষ্ঠিত হওয়ার পর থেকে এখানে শুধুমাত্র সার কারখানায় চাকুরীরত কর্মকর্তা কর্মচারীদের ছেলেমেয়েরাই অধ্যয়ন করতে পারে। এটি আনোয়ারা থানায় অবস্থিত সেরা কলেজগুলোর একটি। এর ছাত্রছাত্রীরা বর্তমানে বিভিন্ন স্বনামধন্য বিশ্ববিদ্যালয়ে অধ্যয়নরত।
প্রকাশনা
প্রতি বছর চট্টগ্রাম ইউরিয়া সার কারখানা স্কুল ও কলেজ একটি বার্ষিক ম্যাগাজিন প্রকাশ করে, যার নাম "বিস্ফোরন"।
লিটল উইমেন (দ্ব্যর্থতা নিরসন)
লিটল উইমেন হল লুইসা মে অ্যালকট রচিত ১৯৬৮ সালের উপন্যাস।
হিন্দু বর্ণ
বর্ণ (वर्ण), হিন্দুধর্মে,  শ্রেণিবদ্ধ বর্ণ ব্যবস্থার মধ্যে সামাজিক শ্রেণীকে বোঝায়।  মনুস্মৃতি  বা মনুসংহিতা মানব-সমাজকে চারটি বর্ণে শ্রেণীবদ্ধ করে—ব্রাহ্মণ, ক্ষত্রিয়, বৈশ্য ও শূদ্র। যেসব সম্প্রদায় চারটি বর্ণের অন্তর্গত তাদেরকে সবর্ণ হিন্দু বলা হত। দলিত ও আদিবাসী যারা কোনো বর্ণের অন্তর্গত নয় বলে তাদের বলা হত অবর্ণ হিন্দু।
লিটল উইমেন (দ্ব্যর্থতা নিরসন)
লিটল উইমেন দিয়ে আরও বুঝাতে পারে:
ইরানে অ্যালকোহল
১৯৭৯ সালে ইরানে ইসলামী প্রজাতন্ত্র সরকার প্রতিষ্ঠার পর থেকে ইরানের মুসলিম নাগরিকদের জন্য অ্যালকোহল নিষিদ্ধ করা হয়।
ইতিহাস
প্রাচীন পারস্য সাম্রাজ্যে ওয়াইন পান করার রীতি ছিলো। ইরানিদের ইতিহাস ও সংস্কৃতিতে এর গুরুত্বপূর্ণ প্রভাব ছিলো। প্রাচীন ফারসি সাহিত্যে ওয়াইনের ব্যপক ব্যবহার সম্পর্কে জানা যায়।
প্রাক-ইসলামী যুগ
আধুনিক ইতিহাসবিদ রুডি ম্যাথি বলেছেন, জরাথ্রুস্টবাদে ওয়াইনকে বলা হতো তরল সোনা এবং দীপ্তিমান সূর্যের প্রতীক। ধর্মীয় আচার-অনুষ্ঠানেও তারা ওয়াইন পানের ব্যবস্থা রাখতো। তারা এটি করতো মূলত রক্তের বিকল্প হিসেবে।  রুডি ম্যাথি বলেছেন, প্রাচীন ইরানের অভিজাতদের ইতিহাসকে ওয়াইনকে কেন্দ্র করে 'লড়াই এবং খাবার' এর ইতিহাস হিসেবে দেখা যেতে পারে।
ইসলামী যুগ
ইসলাম আগমনের প্রথম যুগে মদ্যপানের বৈধতা ছিলো। খোরাসান থেকে আন্দালুস পর্যন্ত এর চর্চা দেখতে পাওয়া যায়। পরবর্তীতে মুসলমানদের জন্য তা নিষিদ্ধ ঘোষণা করা হয়। মদ্যপানকে শাস্তিওযোগ্য অপরাধ হিসেবে আদালতে বিচার কার্যকর করা হতো। তবে লুকিয়ে অ্যালকোহল সেবনের চর্চা বরাবরের মতোই লক্ষ্য করা যায়।
ইংরেজ পরিব্রাজক এবং লেখক টমাস হারবার্ট ১৬২৭ সালে অটোমান এবং ইরানীদের ওয়াইন সেবনের মধ্যে পার্থক্য সম্পর্কে একটি বইয়ে লিখেছিলেন। হার্বার্টের মতে, অটোমান সাম্রাজ্যে যদিও আইন দ্বারা ওয়াইন পান করা নিষিদ্ধ ছিল, তবুও গোপনে তা পান করা হতো।  অন্যদিকে ইরানিরা দীর্ঘ সময় ধরে প্রকাশ্যে মদ পান করতো।  ফরাসি পরিব্রাজক জিন চার্দিনের মতে, যিনি ১৭ শতকের সাফাভিয় সাম্রাজ্যের সময়ে ইরান ভ্রমণ করেছিলেন, ইরানীরা মদ্যপান করতো দ্রুত মাতাল হওয়ার জন্য। তারা শক্তিশালী ওয়াইন তৈরীতে প্রসিদ্ধ ছিলো।  ১৬ শতকের শেষের দিকে অটোমান সাম্রাজ্যের রাজধানী  কনস্টান্টিনোপল বা ইস্তাম্বুল সম্পর্কে রেইনহোল্ড লুবেনাউ এর লেখার উদ্ধৃতি টেনে চার্দিন বলেছেন, "ইরানিরা মদ্যপান করার সময় আস্তে আস্তে পান করার পরিবর্তে ওষুধের মতো গিলে ফেলতো। ম্যাথি ব্যাখ্যা করেছেন যে, দ্রুত মাতাল হওয়ার জন্য তারা এমনটি করতো।  যেহেতু অ্যালকোহলকে ইসলামে একটি নিষিদ্ধ পদার্থ হিসাবে বিবেচনা করা হয়, সেহেতু এটি কখনই সঠিক সামাজিক জীবনের ধারণার সাথে মিলতে পারেনি।  প্রাচীন গ্রীক সিম্পোজিয়াম ঐতিহ্যে অভিজাতদের আনন্দ উদযাপনকে বাড়িয়ে তুলতে ওয়াইন পান করা হতো। এটি অভিজাতদের জীবনধারার অংশ হিসেবে ধরা হতো।  ইরানেও এর ব্যতিক্রম ছিলো না।  মুসলিম বিশ্বে মদ পান করা কখনই খাদ্য ও পানীয় সংস্কৃতির অংশ হয়ে ওঠেনি, যেমনটা হয়েছিলো ভূমধ্যসাগরীয় এবং ইউরোপীয় অঞ্চলে।
আধুনিক ইরানের আইন
ইরানের আইন অনুযায়ী মুসলিম নাগরিকদের জন্য অ্যালকোহল পান করা নিষিদ্ধ।
অমুসলিমদের জন্য অনুমতি
সরকারীভাবে স্বীকৃত অমুসলিম সংখ্যালঘুদের জন্য মদ্যপানের অনুমতি রয়েছে। ইরানে বিভিন্ন ধর্মের বিচিত্র সংস্কৃতির জনগণ বসবাস করে। তাদের নিজস্ব সংস্কৃতি বা ইউকারিস্টের মতো অন্যান্য ধর্মীয় আচার-অনুষ্ঠান পালনের জন্য অ্যালকোহলযুক্ত পানীয়ের প্রয়োজন পড়ে। সেক্ষেত্রে তারা নিজেরাই ওয়াইন বা অন্যান্য মদ তৈরি করার অনুমতি পেয়ে থাকে।
মদ্যপ অবস্থায় গাড়ি চালানো
২০১১-১২ সালে ইরানী ট্রাফিক পুলিশ ৪৩ জন মহিলাসহ মোট ৮২৯ জন চালকের ড্রাইভিং লাইসেন্স প্রত্যাহার করে। তারা মূলত অ্যালকোহল সেবন করে গাড়ি চালাচ্ছিলো। ২০ এপ্রিল থেকে ২০ মে, ২০১২ সালের মধ্যে তেহরানে চালকদের অ্যালকোহল পরীক্ষা করে দেখা গেছে যে তাদের মধ্যে ২৬% মাতাল ছিল। ইরানে কোন সরকারী বার বা অনুরূপ স্থান নেই, তাই তারা বাড়িতে বা গোপনস্থানে অ্যালকোহল সেবন করে।
শাস্তি
২০২০ সালে একজন মুসলিম ব্যক্তিকে ষষ্ঠবারের মতো মদ্যপান, লাইসেন্স ছাড়া গাড়ি চালানো এবং অ্যালকোহল পান করার জন্য দোষী সাব্যস্ত করা হয়। পরবর্তীতে তাকে মাশহাদ কারাগারে মৃত্যুদণ্ড দেওয়া হয়।
উইমেড (ওয়েবসাইট)
উইমেড (워마드) দক্ষিণ কোরিয়া ভিত্তিক একটি মৌলবাদী নারীবাদী অনলাইন সম্প্রদায়। এটি পুরুষ বিরোধী অনুভূতির জন্য সমালোচিত হয়েছে। এটি দক্ষিণ কোরিয়া ভিত্তিক আরেকটি নারীবাদী অনলাইন সম্প্রদায় মেগালিয়া থেকে বিভক্ত হয়ে তৈরি হয়েছে।
ওভারভিউ
উইমেড ২২ জানুয়ারি ২০১৬ সালে মেগালিয়া থেকে বিচ্ছিন্ন হয়। মেগালিয়া সমকামী পুরুষদের বিরুদ্ধে নির্দিষ্ট অশ্লীল ব্যবহারের প্রতি নিষেধাজ্ঞা জারি করার কারণে এটি গঠিত হয়েছিল। নীতির এই পরিবর্তনের ফলে রূপান্তরিত লিঙ্গ বিরোধী সদস্যদের অভিবাসন ঘটে।
উইমেড চরম অনলাইন ট্রলিংয়ের কারণে বিতর্ক সৃষ্টি করেছে যেমন পশুর অপব্যবহারকে গর্ব করে এমন পোস্ট এবং রূপান্তরিত লিঙ্গদের প্রতি চরম বিদ্বেষ দেখায়; এই কারণে, উইমেড-কে বলা হয় "কোরীয় ধাঁচের রূপান্তরিত লিঙ্গ বিষয়ে নারীবাদী মতামত " এটি কোরিয়ান যুদ্ধের প্রবীণদের এবং শ্রমিক অধিকার কর্মীদের উপহাস করার জন্য বেশ কয়েকটি অভিযোগে জড়িয়ে পড়েছিল। মৃত অভিনেতা কিম জু-হিউককে নিয়ে উপহাস করা বেশ কয়েকটি পোস্ট আরও বিতর্কের সৃষ্টি করেছিল। এই ধরনের ঘটনার পরে, সমালোচকরা উইমেড-কে "একটি ঘৃণ্য ওয়েবসাইট, যা দক্ষিণ কোরীয়দের মধ্যে দ্বন্দ্ব এবং সমাজের বিভাজন বাড়িয়ে তুলছে" বলে অভিহিত করে।
এর কঠোর অবস্থানটি ওয়েব সাইটের বিভিন্ন স্থানে উপস্থাপন করা হয়। এটি 'থাম্বস-আপ' বোতামে একটি লাল স্বস্তিকা চিহ্ন ব্যবহার করে, যার নিচে '워 념글 추천' লেখা আছে, যার অর্থ 'কোরিয়ান ভাষায় এটি একটি অন্তর্দৃষ্টিপূর্ণ নিবন্ধ হিসেবে প্রস্তাব করুন'। এর ফেভিকন হল একটি ভালভার উপস্থাপনা, এর কেন্দ্রে লাল বিন্দু আছে যা রক্ত এবং আগুন উভয়েরই প্রতিনিধিত্ব করে। এটি কোরীয় সমাজে, বিশেষ করে ইলবেতে কুসংস্কারের প্রতিফলন বলে দাবি করা হয়।
পুরুষদের লক্ষ্য করে হত্যার দাবি
২০১৬ সালে, ওয়েবসাইটে একাধিক পোস্ট হাজির হয়েছিল, তারা দাবি করেছিল যে তারা পুরুষদের খুন করেছে, যেমন "আমি গাড়ির অ্যান্টিফ্রিজ তরল মিশ্রিত কফি পুরুষদের খাওয়াই", "আমি একজন মানুষকে জলাশয়ে ঠেলে দিয়ে হত্যা করেছি" এবং "আমি একজন পুরুষ বাচ্চার গর্ভপাত করেছি" ইত্যাদি। " উলসান মেট্রোপলিটন পুলিশ এজেন্সি এবং গুয়াংজু মেট্রোপলিটন পুলিশ এজেন্সি ২৮ জুলাই ২০১৬ তারিখে পুলিশ প্রতিবেদন পাওয়ার পর তদন্ত শুরু করে। সম্প্রদায়ের বিরুদ্ধে বেশ কয়েকটি 'বন্ধ করার' অনুরোধ করা হয়েছে, কিন্তু দাউম কাকাও অনুরোধগুলি প্রত্যাখ্যান করে বলে যে, "কিছু পোস্ট লুকানো হয়েছে, কিন্তু এটি বন্ধ করার জন্য সম্প্রদায়ে অপর্যাপ্ত অবৈধ কার্যকলাপ রয়েছে"।
হিন্দু বর্ণ
এই চতুর্গুণ বিভাজন হল সামাজিক স্তরবিন্যাসের রূপ যা জাতিদের আরও সংক্ষিপ্ত ব্যবস্থার চেয়ে অনেক বেশি বিস্তৃত যা ইউরোপীয় শব্দ "জাতি" এর সাথে মিলে যায়।
হিন্দু ধর্মগ্রন্থে বর্ণ পদ্ধতি নিয়ে যথেচ্ছ আলোচনা রয়েছে এবং একে আদর্শিক মানব আহ্বান হিসেবেও বোঝা যায়। ধারণাটি সাধারণত ঋগ্বেদের পুরুষ সূক্ত শ্লোকে পাওয়া যায়।
মনুস্মৃতি বা মনুসংহিতায়, বর্ণ পদ্ধতির ভাষ্য প্রায়ই উদ্ধৃত করা হয়। যাইহোক, অনেক হিন্দু গ্রন্থ এবং মতবাদ সামাজিক শ্রেণীবিভাগের বর্ণ পদ্ধতির সাথে প্রশ্ন ও দ্বিমত পোষণ করে। যদিও এই বর্ণ পদ্ধতি বৈদিক যুগে ব্যক্তির কর্ম-গুণের উপর নির্ভর করতো, এবং এর প্রমাণ কিছু হিন্দুগ্রন্থে উল্লেখ পাওয়া যায়।
ব্যুৎপত্তি ও উৎপত্তি
সংস্কৃত শব্দ "বর্ণ" এর মূল  থেকে উদ্ভূত, যার অর্থ "আবৃত করা, খাম করা, গণনা করা, বিবেচনা করা, বর্ণনা করা বা নির্বাচন করা"।
শব্দটি ঋগ্বেদে দেখা যায়, যেখানে এর অর্থ "রঙ, বাহ্যিক চেহারা, বাহ্যিক, রূপ, চিত্র বা আকৃতি"। শব্দটির অর্থ মহাভারতে "রঙ, ছোপ, ছোপানো বা রঙ্গক"। বর্ণ প্রাসঙ্গিকভাবে কিছু বৈদিক ও মধ্যযুগীয় গ্রন্থে বস্তু বা মানুষের "রঙ, জাতি, গোত্র, প্রজাতি, প্রকার, সাজানো, প্রকৃতি, চরিত্র, গুণ, সম্পত্তি" অর্থ। বর্ণ মনুস্মৃতিতে চারটি সামাজিক শ্রেণীকে বোঝায়।
বেদে বর্ণ
চারটি সামাজিক শ্রেণীতে (বর্ণ শব্দটি ব্যবহার না করে) আনুষ্ঠানিক বিভাজনের প্রথম আবেদনটি ঋগ্বৈদিক পুরুষ সূক্ত (ঋগ্বেদ ১০.৯০.১১-১২)-এ দেখা যায়, যেখানে ব্রাহ্মণ, রাজন্য (ক্ষত্রিয়ের পরিবর্তে), বৈশ্য ও শূদ্র শ্রেণীগুলি যথাক্রমে আদিম পুরুষের বলিদানে তাঁর মুখ, বাহু, উরু ও পা হতে উৎপত্তি:
কিছু আধুনিক ভারতবিদ পুরুষ সূক্তকে পরবর্তী সংযোজন বলে বিশ্বাস করেন, সম্ভবত সনদ মিথ হিসেবে। স্টেফানি জ্যামিসন এবং জোয়েল ব্রেরেটন, সংস্কৃত ও ধর্মীয় অধ্যয়নের অধ্যাপক, বলেছেন, "ঋগ্বেদে বিস্তৃত, বহু-উপবিভক্ত ও অতিমাত্রায় বর্ণপ্রথার কোন প্রমাণ নেই", এবং "বর্ণ ব্যবস্থা ঋগ্বেদে ভ্রূণীয় বলে মনে হয় এবং, তখন ও পরে উভয়ই, সামাজিক বাস্তবতার পরিবর্তে সামাজিক আদর্শ"।
বৈদিক-পরবর্তী সময়ে, ধর্মশাস্ত্র সাহিত্য, মহাভারত ও পুরাণে বর্ণ বিভাগ বর্ণিত হয়েছে।
ধর্মশাস্ত্রে বর্ণ
বর্ণ সম্পর্কে ধর্মশাস্ত্রে ব্যাপকভাবে আলোচনা করা হয়েছে। ধর্মশাস্ত্রে বর্ণ পদ্ধতি সমাজকে চারটি বর্ণে (ব্রাহ্মণ, ক্ষত্রিয়, বৈশ্য ও শূদ্র) বিভক্ত করেছে। যারা তাদের গুরুতর পাপের কারণে এই ব্যবস্থার বাইরে চলে যায় তাদেরকে বহিষ্কৃত (অস্পৃশ্য) হিসাবে বহিষ্কার করা হয় এবং বর্ণ ব্যবস্থার বাইরে বিবেচনা করা হয়। অসভ্য এবং যারা অধার্মিক বা অনৈতিক তারাও বহিষ্কৃত বলে বিবেচিত হয়।
সাম্প্রতিক বৃত্তি প্রস্তাব করে যে এই গ্রন্থে বর্ণ এবং অস্পৃশ্য বিতাড়নের আলোচনা ভারতে আধুনিক যুগের বর্ণ ব্যবস্থার অনুরূপ নয়। প্যাট্রিক অলিভেল, সংস্কৃত এবং ভারতীয় ধর্মের অধ্যাপক এবং বৈদিক সাহিত্য, ধর্ম-সূত্র এবং ধর্মশাস্ত্রের আধুনিক অনুবাদে কৃতিত্বপ্রাপ্ত, বলেছেন যে প্রাচীন এবং মধ্যযুগীয় ভারতীয় গ্রন্থগুলি ধর্মীয় দূষণকে সমর্থন করে নাবর্ণ ব্যবস্থার ভিত্তি হিসাবে বিশুদ্ধতা-অপবিত্রতা। অলিভেলের মতে, ধর্মশাস্ত্র গ্রন্থে বিশুদ্ধতা-অপবিত্রতা নিয়ে আলোচনা করা হয়েছে, কিন্তু শুধুমাত্র ব্যক্তির নৈতিক, আচার এবং জৈব দূষণের প্রেক্ষাপটে (মাংস, প্রস্রাব এবং মলত্যাগের মতো নির্দিষ্ট ধরনের খাবার খাওয়া)। ধর্মশাস্ত্র সম্বন্ধে তার পর্যালোচনায় অলিভেল লিখেছেন, "আমরা কোন দৃষ্টান্ত দেখতে পাই না যখন কোন ব্যক্তির একটি গোষ্ঠী বা বর্ণ বা জাতের রেফারেন্স দিয়ে বিশুদ্ধ/অশুদ্ধ শব্দ ব্যবহৃত হয়"। প্রথম সহস্রাব্দ থেকে শাস্ত্র গ্রন্থে অপবিত্রতার একমাত্র উল্লেখ সেই ব্যক্তিদের সম্পর্কে যারা গুরুতর পাপ করে এবং এর ফলে তাদের বর্ণ থেকে বেরিয়ে আসে। অলিভেল লিখেছেন, এগুলিকে "পতিত মানুষ" এবং অশুদ্ধ বলা হয়, ঘোষণা করে যে তারা বহিষ্কৃত।  অলিভেল যোগ করেন যে ধর্মশাস্ত্র গ্রন্থে বিশুদ্ধতা/অপবিত্রতা সম্পর্কিত বিষয়গুলির উপর অত্যধিক মনোযোগ "ব্যক্তিরা তাদের বর্ণ সংশ্লিষ্টতা নির্বিশেষে" এবং চারটি বর্ণের বিষয়বস্তু দ্বারা বিশুদ্ধতা বা অপবিত্রতা অর্জন করতে পারেতাদের চরিত্র, নৈতিক অভিপ্রায়, কর্ম, নির্দোষতা বা অজ্ঞতা, শর্তাবলী এবং ধর্মীয় আচরণ।
অলিভেল বলে: "ডুমন্ট তার মূল্যায়নে সঠিক যে বর্ণের আদর্শ বিশুদ্ধতার উপর ভিত্তি করে নয়। যদি তা হয় তবে আমাদের আশা করা উচিত যে বিভিন্ন বামের আপেক্ষিক বিশুদ্ধতা ও অপবিত্রতা সম্পর্কে কমপক্ষে কিছু মন্তব্য পাওয়া যাবে। যেটা আরও গুরুত্বপূর্ণ তা হল ধর্ম সাহিত্য থেকে উদ্ভূত বিশুদ্ধতা ও অপবিত্রতার মতাদর্শ ব্যক্তির সাথে সম্পর্কযুক্ত, গোষ্ঠী নিয়ে নয়, বিশুদ্ধতা নিয়ে নয় এবং বিশুদ্ধতার সাথে নয় এবং একটি তত্ত্বকে সামান্য সমর্থন দেয়আপেক্ষিক বিশুদ্ধতাকে সামাজিক স্তরবিন্যাসের ভিত্তি করে তোলে।"
প্রথম তিনটি বর্ণকে ধর্মশাস্ত্রে "দুইবার জন্ম" হিসাবে বর্ণনা করা হয়েছে এবং তাদের বেদ অধ্যয়নের অনুমতি দেওয়া হয়েছে। কে বেদ অধ্যয়ন করতে পারে তার এমন বিধিনিষেধ বৈদিক যুগের সাহিত্যে পাওয়া যায় না।
টিম ইনগোল্ড লিখেছেন যে, মনুস্মৃতি বর্ণ ব্যবস্থার অত্যন্ত পরিকল্পিত ভাষ্য, কিন্তু এটিও "বর্ণনার পরিবর্তে মডেল" প্রদান করে। সুসান বেইলি বলেন, মনুস্মৃতি এবং অন্যান্য ধর্মগ্রন্থ ব্রাহ্মণকে সামাজিক শ্রেণিবিন্যাসে উন্নীত করতে সাহায্য করেছিল এবং এগুলি বর্ণ প্রণালী তৈরির কারণ ছিল, কিন্তু প্রাচীন গ্রন্থগুলি ভারতে "জাতের ঘটনা" তৈরি করে নি।
উপনিষদে বর্ণ
ছান্দোগ্য উপনিষদ নির্দেশ করে যে বর্ণ বরাদ্দ করা হয় একজনের জন্ম ও পূর্বজন্মের ভিত্তিতে:
"তাদের মধ্যে যারা এই পৃথিবীতে [তাদের পূর্বজন্মে] ভাল কাজ করেছে তারা সেই অনুসারে শুভ জন্ম লাভ করে। তারা ব্রাহ্মণ, ক্ষত্রিয় বা বৈশ্য হিসাবে জন্মগ্রহণ করে। কিন্তু যারা এই পৃথিবীতে খারাপ কাজ করেছে [তাদের অতীত জীবনে] তারা কুকুর, শূকর বা বর্ণহীন হয়ে জন্মগ্রহণ করে সেই অনুসারে খারাপ জন্ম লাভ করে।"
- ছান্দোগ্য উপনিষদ, শ্লোক ৫.১০.৭
মহাকাব্যে বর্ণ
মহাভারত, আনুমানিক খ্রিস্টীয় চতুর্থ শতাব্দীর মধ্যে সম্পন্ন হয়েছে বলে অনুমান করা হয়, এটির ১২.১৮১ বিভাগে বর্ণ পদ্ধতি নিয়ে আলোচনা করা হয়েছে।
মহাকাব্য বর্ণের দুটি মডেল প্রস্তাব করে। প্রথম মডেল বর্ণকে বর্ণ-কোডেড পদ্ধতি হিসাবে বর্ণনা করে, ভৃগু নামে এক ঋষির মাধ্যমে, "ব্রাহ্মণ বর্ণ সাদা, ক্ষত্রিয় লাল, বৈশ্য হলুদ ও শূদ্রদের কালো"। এই বর্ণনাটি আরেকজন বিশিষ্ট ঋষি ভরদ্বাজ জিজ্ঞাসা করেছেন যিনি বলেছেন যে সমস্ত বর্ণের মধ্যে রং দেখা যায়, সেই ইচ্ছা, ক্রোধ, ভয়, লোভ, দুঃখ, উদ্বেগ, ক্ষুধা এবং পরিশ্রম সমস্ত মানুষের উপর বিরাজ করে, সেই পিত্ত এবং রক্ত ​​প্রবাহসমস্ত মানব দেহ, তাই বর্ণের পার্থক্য কি, তিনি জিজ্ঞাসা করেন? মহাভারত তখন ঘোষণা করে, ধর্মের অধ্যাপক আলফ হিল্টবেইটেলের মতে, "বর্ণের কোন পার্থক্য নেই। এই সমগ্র মহাবিশ্ব ব্রহ্ম। এটি পূর্বে ব্রহ্মা দ্বারা নির্মিত হয়েছিল, কাজ দ্বারা শ্রেণীবদ্ধ করা হয়েছিল।"
মহাভারত তারপরে বর্ণের জন্য আচরণগত মডেল বর্ণনা করে যে, যারা রাগ, আনন্দ এবং সাহসের দিকে ঝুঁকেছিল তারা ক্ষত্রিয় বর্ণ অর্জন করেছিল; যারা গবাদি পশু লালন -পালনের দিকে ঝুঁকছিল এবং লাঙ্গলের উপর বসবাস করত তারা বৈশ্য লাভ করেযারা হিংসা, লোভ এবং অপবিত্রতা পছন্দ করত তারা শূদ্র লাভ করে। ব্রাহ্মণ শ্রেণীকে মহাকাব্যের আদলে তৈরি করা হয়েছে, যেমন সত্য, কঠোরতা ও বিশুদ্ধ আচারের জন্য নিবেদিত মানুষের আর্কটাইপ ডিফল্ট অবস্থা। প্রকৃতপক্ষে, এটি জোর দিয়ে বলে যে সমস্ত পুরুষই ব্রাহ্মণের সন্তান, যার অর্থ বোঝা যায় না, যদি না এইভাবে বোঝা যায়। হিলটেবিটেলের মতে মহাভারত এবং প্রাক-মধ্যযুগীয় হিন্দু গ্রন্থে,"তত্ত্ব অনুসারে, বর্ণকে অ-বংশগত বলে স্বীকার করা গুরুত্বপূর্ণ। চারটি বর্ণ বংশ নয়, কিন্তু বিভাগ।"
ভগবদ্গীতা বিভিন্ন বর্ণের সদস্যদের পেশা, কর্তব্য ও গুণাবলী বর্ণনা করে।
"প্রকৃতিতে জন্মগ্রহণকারী এই তিনটি গুণবিহীন দেবতাদের মধ্যে পৃথিবীতে বা স্বর্গে কোনো সত্তা নেই।
ব্রাহ্মণ, ক্ষত্রিয়, বৈশ্য ও শূদ্রের, হে শত্রুদের ঝলসানো, দায়িত্বগুলি তাদের নিজস্ব প্রকৃতি থেকে জন্ম নেওয়া গুণ অনুসারে বিতরণ করা হয়।
মন ও ইন্দ্রিয়ের নিয়ন্ত্রণ, তপস্যা, বিশুদ্ধতা, সহনশীলতা, ন্যায়পরায়ণতা, জ্ঞান, উপলব্ধি, এবং পরকালে বিশ্বাস - এগুলি (তাদের নিজস্ব) প্রকৃতি থেকে জন্মগ্রহণকারী ব্রাহ্মণদের কর্তব্য।
দক্ষতা, সাহসিকতা, দৃঢ়তা, যুদ্ধ থেকে পালিয়ে না যাওয়া, উদারতা ও সার্বভৌমত্ব ক্ষত্রিয়দের কর্তব্য, (তাদের নিজস্ব) প্রকৃতির জন্ম।